recursal/SuperWikiNEXT-32B huggingface dataset:
**அணுக்கட்டு எண்** (*Atomicity*) என்பது ஒரு மூலக்கூறில் இருக்கும் மொத்த அணுக்களின் எண்ணிக்கையைக் குறிக்கிறது. எடுத்துக்காட்டாக, ஆக்சிசனின் ஒவ்வொரு மூலக்கூறும் (O2) இரண்டு ஆக்சிசன் அணுக்களால் ஆனது. எனவே ஆக்சிசனின் அணுக்கட்டு எண் 2 ஆகும். முற்காலத்தில் அணுக்கட்டு எண் என்ற சொல் சில நேரங்களில் இணைதிறனைக் குறிக்கும் அதே பொருளில் பயன்படுத்தப்பட்டுள்ளது. 

அணுக்கட்டு எண்ணின் அடிப்படையில் மூலக்கூறூகள் பின்வருமாறு வகைப்படுத்தப்படுகின்றன.

ஓரணு மூலக்கூறுகள்
-----------------

ஓரணுவால் ஆக்கப்பட்ட மூலக்கூறுகள் ஓரணு மூலக்கூறுகள் எனப்படும். 

எ.கா: ஈலியம், நியான், ஆர்கான் போன்ற அனைத்து மந்த வாயுக்கள்.

ஈரணு மூலக்கூறுகள்
-----------------

இரண்டு அணுக்கள் சேர்ந்து உருவாகும் மூலக்கூறுகள் ஈரணு மூலக்கூறுகள் எனப்படும். 

எ.கா: ஐதரசன், குளோரின், ஆக்சிசன்.

மூவணு மூலக்கூறு
---------------

மூன்று அணுக்கள் சேர்ந்து உருவாகும் மூலக்கூறுகள் மூவணு மூலக்கூறுகள் எனப்படும்.

எ.கா: ஓசோன்.

பல்லணு மூலக்கூறுகள்
-------------------

மூன்று அணுக்களுக்கு மேற்பட்ட அணுக்களால் ஆன மூலக்கூறு பல்லணு மூலக்கூறு எனப்படும். 

எ.கா:பாசுபரசு, கந்தகம்

அனைத்து உலோகங்களும், கார்பன் போன்ற வேறு சில தனிமங்களும் எளிமையான அமைப்பைக் கொண்டிருக்கவில்லை, ஆனால் அவை மிகப் பெரிய மற்றும் வரம்பற்ற எண்ணிக்கையிலான அணுக்களைக் கொண்டுள்ளன. அவற்றின் அணுக்கட்டு எண்ணை தீர்மானிக்க முடியாது. எனவே பொதுவாக இவற்றின் அணுக்கட்டு எண் 1 ஆக கருதப்படுகிறது.

ஒரே தனிமத்தின் புறவேற்றுமை வடிவங்கள் வெவ்வேறு அணுக்கட்டு எண்ணையும் கொண்டிருக்கலாம். 
முதல் முப்பது தனிமங்களின் அணுக்கட்டு எண் அட்டவனையில் கொடுக்கப்பட்டுள்ளது. 

|  |  |  |
| --- | --- | --- |
| !அணு எண் | தனிமம் | அணுக்கட்டு எண் |
| 1 | நீரியம் | 2 |
| 2 | ஈலியம் | 1 |
| 3 | இலித்தியம் | 1 |
| 4 | பெரிலியம் | 1 |
| 5 | போரான் | 1\* |
| 6 | கரிமம் | 1 |
| 7 | நைட்ரசன் | 2 |
| 8 | ஆக்சிசன் | 2 |
| 9 | புளோரின் | 2 |
| 10 | நியான் | 1 |
| 11 | சோடியம் | 1 |
| 12 | மக்னீசியம் | 1 |
| 13 | அலுமினியம் | 1 |
| 14 | சிலிக்கான் | 1\*\* |
| 15 | பாசுபரசு | 4 |
| 16 | கந்தகம் | 8 |
| 17 | குளோரின் | 2 |
| 18 | ஆர்கான் | 1 |
| 19 | பொட்டாசியம் | 1 |
| 20 | கல்சியம் | 1 |
| 21 | இசுக்காண்டியம் | 1 |
| 22 | தைட்டானியம் | 1 |
| 23 | வனேடியம் | 1 |
| 24 | குரோமியம் | 1 |
| 25 | மாங்கனீசு | 1 |
| 26 | இரும்பு | 1 |
| 27 | கோபால்ட்டு | 1 |
| 28 | நிக்கல் | 1 |
| 29 | செப்பு | 1 |
| 30 | துத்தநாகம் | 1 |
| \* போரானுக்கு பல புறவேற்றுமைகள் உண்டு. |
| \*\* சிலிக்கான் வலைப்பின்னல் அணிக்கோவையாக உருவாகிறது |

மேற்கோள்கள்
-----------

1. ↑  *Determination of Chlorine in Oxygen From Solid Chemical Oxygen Generators*, SAE International, doi:10.4271/arp1320
**பிங்கால் மாகாணம்** (Bingöl Province, துருக்கியம்: Bingöl ili  ; Zazaki ,  Kurdish , ஆர்மீனியம்: Ճապաղջուր ) என்பது கிழக்கு அனத்தோலியாவில் உள்ள ஒரு துருக்கி மாகாணமாகும். இந்த மாகாணம் 1936 ஆம் ஆண்டில் எலாஸ் மற்றும் எர்சின்கானின் சில பகுதிகளிலிருந்து உருவாக்கப்பட்டது.  புதிய மாகாணம் 1945 ஆம் ஆண்டு பிங்கால் மாகாணம் என பெயர் மாற்றப்படும் வரை **சபகூர் மாகாணம்** (ஆர்மீனிய பெயரான "சபாக்ஜூர்" என்பதிலிருந்து "முரட்டுத்தனமான நீர்" என்று பொருள்) என்று அழைக்கப்பட்டது. இதன் அண்டை மாகாணங்களாக துன்செலி, ஏர்சுரம், மியூ, தியர்பாகர், எர்சின்கான், எலாசோ போன்றவை உள்ளன. இந்த மாகாணம் 8,125 கிமீ 2 பரப்பளவைக் கொண்டுள்ளது. இதன் மக்கள் தொகையானது 255,170 ஆகும். இங்கு பேசப்படும் முக்கிய மொழிகளாக துருக்கியம், சசாகி மற்றும் குர்தி போன்றவை உள்ளன. மாகாணத்தின் தலைநகராக பிங்கல் உள்ளது. மாகாணத்தில் பெரும்பான்மையாக வாழும் மக்கள் ஜாசாக்கள் ஆவர்.  மாகாணத்தின் தற்போதைய ஆளுநரான, கதிர் எக்கின்சி 5 நவம்பர் 2018 அன்று சனாதிபதியால் நியமிக்கப்பட்டார்.

வரலாறு
------

1935 திசம்பரில் துன்செலி சட்டம் நிறைவேற்றப்பட்டது, இது பிராந்தியத்தில் மிகவும் சக்திவாய்ந்த அரசாங்கத்தை நிறுவக் கோரியது.  ஆகையால், தற்போதைய பிங்கால் மாகாணப் பகுதியானது துன்செலி, எர்சின்கான், எலாஜிக் மாகாணங்களுடன் 1936 ஜனவரியில் சேர்த்து நான்காவது இன்ஸ்பெக்டரேட் ஜெனரல் (உமுமி மெஃபெட்டிக்லிக், யுஎம்) பிராந்திய நிர்வாகப் பிரிவில் சேக்ககபட்டது.   இது நான்காவது யுஎம் ஆளுநர் தளபதியால் நிர்வகிக்கப்பட்டது. இத்னபடி நகராட்சிகளில் உள்ள அனைத்து ஊழியர்களும் இராணுவத்தைச் சேர்ந்தவர்களாக இருப்பர். ஆளுநர் தளபதிக்கு அனைத்து கிராமங்களில் உள்ள மக்களை வெளியேற்றி இப்பகுதிக்கு மாகாணத்தின் பிற பகுதிகளில் இருந்து மக்களை மீள்குடியேற்றம் செய்ய அதிகாரம் இருந்தது. 1946 இல் துன்செலி சட்டம் ரத்து செய்யப்பட்டு அவசரகால நிலை நீக்கப்பட்டது, ஆனால் நான்காவது யுஎம் அதிகாரம் இராணுவத்திற்கு மாற்றப்பட்டது. இன்ஸ்பெக்டரேட் ஜெனரல் 1952 இல் ஜனநாயகக் கட்சி அரசாங்கத்தின் போது கலைக்கப்பட்டது.

மாவட்டங்கள்
-----------

பிங்கால் மாகாணம் 8 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** சுட்டபட்டுள்ளது):

* அடக்லே
* **பிங்கால்**
* ஜெனீ
* கார்லோவா
* கியோ
* சோல்ஹான்
* யேலடரே
* யெடிசு

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  Zazaca -Türkçe Sözlük, R. Hayıg-B. Werner
3. ↑  "Valilik Tarihçesi". *www.bingol.gov.tr*. 2020-04-12 அன்று பார்க்கப்பட்டது.
4. ↑  Zaza people not kurd and turk
[*தொடர்பிழந்த இணைப்பு*]
5. ↑  "Valimiz". *www.bingol.gov.tr*. 2020-04-12 அன்று பார்க்கப்பட்டது.
6. ↑  Cagaptay, Soner (2006-05-02) (in en). *Islam, Secularism and Nationalism in Modern Turkey: Who is a Turk?*. Routledge. பக். 108–110. பன்னாட்டுத் தரப்புத்தக எண்:978-1-134-17448-5.
7. ↑  Bayir, Derya (2016-04-22) (in en). *Minorities and Nationalism in Turkish Law*. Routledge. பக். 139–141. பன்னாட்டுத் தரப்புத்தக எண்:978-1-317-09579-8.
8. ↑  Cagaptay, Soner (2006-05-02) (in en). *Islam, Secularism and Nationalism in Modern Turkey: Who is a Turk?*. Routledge. பக். 110. பன்னாட்டுத் தரப்புத்தக எண்:978-1-134-17448-5.
9. ↑  Fleet, Kate (2008-04-17) (in en). *The Cambridge History of Turkey*. Cambridge University Press. பக். 343. பன்னாட்டுத் தரப்புத்தக எண்:978-0-521-62096-3.
**நார்த்துபைட்டு** *(Northupite)* என்பது Na3Mg(CO3)2Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பொதுவல்லாத ஓர் ஆவியாதல் படிவு கனிமமாக இது வகைப்படுத்தப்படுகிறது. நிறமற்றது முதல் அடர் சாம்பல் அல்லது பழுப்பு நிற எண்முகப் படிகங்களாக உலகளாவிய அளவில் இக்கனிமம் தோன்றுகிறது. செயற்கையாகத் தயாரிக்கப்படும் கனிமப்பொருளில் இது டைக்கைட்டு (Na6Mg2(CO3)4SO4) கனிமத்துடன் ஒரு தொடர் வரிசையை உருவாக்குகிறது. 

1895 ஆம் ஆண்டு கலிபோர்னியாவின் சான் பெர்னார்டினோ மாகாணத்தில் இருக்கும் சியர்லசு ஏரியில் சி. எச். நார்த்து (பிறப்பு 1861) என்பவரால் கலிபோர்னியாவின் சான் யோசிலிருந்து இக்கனிமம் கண்டுபிடிக்கப்பட்டது. கண்டுபிடித்தவரின் நினைவாக அவர் பெயரே கனிமத்திற்கு நார்த்துபைட்டு என்று சூட்டப்பட்டது.

டைக்கைட்டு, பிரிசோனைட்டு கனிமங்களுடன் சியர்லெசு ஏரியிலும், சார்ட்டைட்டு, டிரோனா, பிரிசோனைட்டு, கேலூசைட்டு, லாபண்ட்சோவைட்டு, சியர்லெசைட்டு, நார்செதைட்டு, லாப்லினைட், பைரைட், குவார்ட்சு போன்ற கனிமங்களுடன் சேர்ந்து அமெரிக்க மாநிலங்களில் ஒன்றான வயோமிங் மாநிலத்திலும் நார்த்துபைட்டு கனிமம் காணப்படுகிறது.

மேற்கோள்கள்
-----------

1. ↑  Handbook of Mineralogy
2. ↑  Mindat, with localities
3. ↑  Webmineral
மூன்று மைல் தீவு அணுமின் நிலையம் ஒவ்வொன்றும் தன்னுடைய கதிர்வீச்சுப் பாதுகாப்புக் கட்டிடத்தில் அமைந்து தங்களுடைய குளிரூட்டு ஓங்குகலனுடன் இணைந்திருந்த இரு அழுத்த நீர் உலைகளைக் கொண்டிருந்தது. பகுதி உருகலைக் கண்ட இரண்டாம் உலை பின்னணியில் உள்ளது.
**அணுக்கரு உருகல்** அல்லது **அணுக்கருப் பிளவு** (*nuclear meltdown*) எனப் பொதுவாக வழங்கப்படும் சொல் மிகுந்த வெப்பத்தினால் கருவம் சேதப்படும்படியான கடும் அணுக்கரு உலை விபத்துக்களைக் குறிப்பிடுகிறது. இந்தச்சொல் அலுவல்முறையில் பன்னாட்டு அணுசக்தி முகமையகத்தால் வரையறுக்கப்படவில்லை. இருப்பினும் பல்லூடகங்களிலும் இது பரவலாக பயன்படுத்தப்பட்டு வருகிறது. "கரு உருகல் விபத்து" மற்றும் "பகுதி கருவம் உருகல்" என்பன ஒத்த சொற்களாயினும் அணு உலை விபத்துகளின் தீவிரம் இரண்டிலும் முற்றிலும் மாறானது.

உலையின் கருவத்தினைக் குளிர்விக்கும் அமைப்புகளில் தடங்கல் வரக்கூடிய விபத்துக்கள் அணுக்கரு உருகலுக்கு காரணமாக அமைகின்றன. காட்டாக குளிர்வி திரவத்தை கொணரும் அமைப்புகளில் ஏற்படும் விபத்துகள் கருவம் மிகுந்த வெப்பத்தினால் உருகுகின்ற வாய்ப்பிற்கு வித்திடுகின்றன. நீண்ட அரைவாழ்வுக் காலமும் கொல்கின்ற அபாயமும் கொண்ட செறிவான கதிரியக்கப் பொருள்களை சுற்றுச்சூழலில் வெளியிடும் வாய்ப்பு உள்ளதால் அணுக்கரு உருகல் மிகக் கடுமையான விபத்தாகக் கருதப்படுகிறது.

மேற்கோள்கள்
-----------

1. ↑  International Atomic Energy Agency (IAEA) (2007). *IAEA Safety Glossary: Terminology Used in Nuclear Safety and Radiation Protection* (2007edition ). Vienna, Austria: International Atomic Energy Agency. பன்னாட்டுத் தரப்புத்தக எண்:9201007078.. பார்த்த நாள்: 2009-08-17.

வெளியிணைப்புகள்
---------------

* Annotated bibliography on civilian nuclear accidents from the Alsos Digital Library for Nuclear Issues பரணிடப்பட்டது 2010-10-07 at the வந்தவழி இயந்திரம்
* Partial Fuel Meltdown Events
அணுக்கரு உலை வெப்பமாற்றிகள்| வெப்பமாற்றி | உருகுநிலை | கொதிநிலை |
| --- | --- | --- |
| மென்னீர் 155 பார் அழுத்ததில் |  | 345 °C |
| NaK நல்லுருகல் | -11 °C | 785 °C |
| சோடியம் | 97.72 °C | 883 °C |
| FLiNaK | 454 °C | 1570 °C |
| FLiBe | 459 °C | 1430 °C |
| ஈயம் | 327.46 °C | 1749 °C |
| ஈயம்-பிஸ்மத் நல்லுருகல் | 123.5 °C | 1670 °C |

**அணுக்கரு உலை வெப்பமாற்றி** அல்லது **அணுக்கரு உலை குளிர்வி** (nuclear reactor coolant) என்பது அணுக்கரு உலை ஒன்றில் சூடாகின்ற அணு உலை கருவத்திலிருந்து வெப்பத்தை வெளியேற்றி மின்னாக்கிகளுக்கும் வெளிச்சூழலுக்கும் மாற்றுகின்ற ஓர் குளிர்வி ஆகும். பலமுறை இரு குளிர்வி சுற்றுக்கள், ஒரு (முதன்மை) குளிர்விச் சுற்று அணு உலையின் குறுங்கால கதிர்வீச்சைக் கட்டுப்படுத்துவதால், பயன்படுத்தப்படுகின்றன.

நீர்
----

தற்போது இயங்கும் பெரும்பாலான அணு மின் நிலையங்கள் சாதாரண நீரை உயர் அழுத்தத்தில் குளிர்வியாகவும் நியூத்திரன் மட்டுப்படுத்தியாகவும் பயன்படுத்தும் மென்னீர் அணு உலைகளாகும்.
மென்னீர் அணு உலைகளில் மூன்றில் ஒன்றான கொதிநீர் அணு உலைகளில் முதன்மை குளிர்வி உலைக்குள் நீராவியாக முகநிலை மாற்றமடைகிறது. ஏனைய 2/3 அணு உலைகள் இன்னும் உயர் அழுத்தத்தில் இயங்கும் அழுத்த நீர் அணுஉலைகளாகும்.

தற்போதைய அணு உலைகளில் நீர்மநிலைக்கும் வளிம நிலைக்குமான வேறுபாடு மறையும், 374 °C உம் 218 பாரும் அண்மித்த மாறுநிலைப் புள்ளிக்குக் கீழாக இயங்குகின்றன. இது வெப்பப் பயனுறுவினையைக் மட்டுப்படுத்துகிறது; வருங்கால உய்யமிகை நீர் அணு உலைகளில் இந்தப் புள்ளிக்கு மேலாக இயக்க திட்டமிடப்பட்டுள்ளது.

கனநீர் அணு உலைகளில் சாதரண நீரைப் போன்ற பண்புகளுடைய, ஆனால் மிகக் குறைந்த நியூத்திரன் பிடித்தலுடையதால் இன்னும் சிறப்பாக மட்டுப்படுத்தும் துத்தேரியம் ஆக்சைடு பயன்படுத்தப்படுகிறது.

மேற்கோள்கள்
-----------

* Sodium as a Fast Reactor Coolant, Thomas Fanning, ANL Compares sodium favorably to lead and helium.
* Summary of Physical Properties of Typical Coolants Includes neutron capture cross section vs. neutron energy graphs

1. ↑  "Pressurized Water Reactor Systems" (PDF). *USNRC Technical Training Center*. March 12, 2019 அன்று பார்க்கப்பட்டது.
2. ↑  Aaltonen1, Hanninen2, P.1, H.2. "Water Chemistry and Behavior of Materials in PWRs and BWRs" (PDF). *VTT Manufacturing Technology*. March 12, 2019 அன்று பார்க்கப்பட்டது.
3. ↑  Buongiorno, Jacopo. "Nuclear Safety" (PDF). *MIT OpenCourseWare*. March 12, 2019 அன்று பார்க்கப்பட்டது.
**பிங்கல்ஷி மேகானந்த் காத்வி** (27 ஜூலை 1914 - 31 மே 1998) ஒரு இந்திய நாட்டுப்புற பாடகர் மட்டுமல்லாமல் குஜராத்தி மொழியின் நாட்டுப்புற எழுத்தாளர் ( சாஹித்யகர் ) ஆவார். குஜராத் நாட்டுப்புற  இலக்கியத்திற்கு பங்காற்றியவர்களுள் முக்கியமானவர்.

சுயசரிதை
--------

காத்வி 1914 ஆம் ஆண்டு ஜூலை 27 ஆம் தேதி ஜுனாகத்திற்கு அருகிலுள்ள சத்ரவா என்ற கிராமத்தில் பிறந்தார். அவர் முறையான கல்வியை சிறிதளவே பெற்றிருந்தாலும் அனுபவ அறிவின் காரணமாக பல்வேறு வகைகளில் குஜராத் நாட்டுப்புற இலக்கியங்களை எழுதினார். அதுமட்டுமல்லாமல் குஜராத்தி தொலைக்காட்சி ஒளியலைகளில் மற்றும் வானொலி நிகழ்ச்சிகளில் தொடர்ந்து இடம்பெற்று நாட்டுப்புற  பாடல்கள் மற்றும் இலக்கிய பங்களிப்புகளை பற்றி பகிர்ந்துள்ளார்.அவர் 31 மே 1998 அன்று குஜராத்தில் உள்ள ஜாம்நகரில் இறந்தார்.

முக்கிய படைப்புகள்
------------------

* *காமிர்வந்த மனவி* (1972),
* *சந்தா தர்ஷன்* (1991),
* *வேணுதாதா* (1978),
* *காந்திகுலா* (1969, மகாத்மா காந்தியின் முன்னோர்கள் பற்றிய சில பாடல்கள்),
* *காமிர்வந்தி கத்தாவோ* (1996),
* *பவ்னி பேட்* (1998),
* *பஹர்வதியோ பூபத்* (1978) ,
* *ஜிவதர்னா ஜோக்* (1996),
* *ம்ருத்யுனோ மல்கட்* (1996, சிறுகதைகள்) ஆகியவற்றை எழுதியுள்ளார்

*சௌராஷ்டிரா: சத்தியம் சிவம் சுந்தரம்* (2000) அவரது மகன் லக்ஷ்மனால் அவரை கௌரவிக்கும் வகையில் வெளியிடப்பட்டது.

அங்கீகாரம்
----------

குஜராத்தி நாட்டுப்புற இசைக்கு அவர் ஆற்றிய பங்களிப்பிற்காக 1990 இல் சங்கீத நாடக அகாடமி விருதைப் பெற்றார்.

மேலும் பார்க்கவும்
------------------

* குஜராத்தி மொழி எழுத்தாளர்களின் பட்டியல்

குறிப்புகள்
-----------

1. 1 2  "Pingaḷshi Gaḍhvi", *The Oxford Encyclopaedia of the Music of India* (ஆங்கிலம்), Oxford University Press, 2011, doi:10.1093/acref/9780195650983.001.0001/acref-9780195650983-e-3829, ISBN 978-0-19-565098-3, 2020-03-29 அன்று பார்க்கப்பட்டது
**காரியாதார்** *(Gariadhar)* என்பது இந்தியாவின் குசராத்து மாநிலத்தில் இருக்கும் பாவ்நகர் மாவட்டம்  மாவட்டத்தில் உள்ள ஒரு நகரம் ஆகும்.

புவியியல் அமைப்பு
-----------------

21.53° வடக்கு 71.58° கிழக்கு என்ற அடையாள ஆள்கூறுகளில் காரியாதார் நகரம் பரவியுள்ளது. மேலும், கடல் மட்டத்தில் இருந்து 83 மீட்டர்கள் (272 அடி) உயரத்தில் இக்கிராமம் அமைந்துள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 30,520 ஆகும். இம்மக்கள் தொகையில் 52 விழுக்காடு நபர்கள் ஆண்கள் மற்றும் 48 விழுக்காடு நபர்கள் பெண்கள் ஆவர். தோலா நகரின் படிப்பறிவு சதவீதம் 65% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 73% மற்றும் பெண்களின் படிப்பறிவு சதவீதம் 56% ஆகும். மக்கள் தொகையில் 15 சதவீதத்தினர் ஆறு வயதிற்கு உட்பட்டவர்களாக உள்ளனர்.

போயா பாகத் அவர்களின் மாணவரான வாலாம்ராம் முனிவரின் சொந்த நகரம் காரியாதார் ஆகும். 
அவருடைய சமாதியும் ஆசிரமும் இங்கு உள்ளன.

மேற்கோள்கள்
-----------

1. ↑  Falling Rain Genomics, Inc - Gariadhar
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
3. ↑   *Gujarat State Gazetteers: Amreli*. Directorate of Govt. Print. Stationery and Publications, Gujarat State. 1972. பக். 122. .
**மமூனா ஆசுமி** (ஆங்கிலம்: *Mamoona Hashmi*; உருது: میمونہ ہاشمی ) என்பவர் பாக்கித்தான் அரசியல்வாதி ஆவார். இவர் பாக்கித்தானின் தேசிய சட்டமன்ற உறுப்பினராக பணியாற்றினார்.

அரசியல் வாழ்க்கை
----------------

2002ஆம் ஆண்டு பாக்கித்தான் பொதுத் தேர்தலில் பஞ்சாபிலிருந்து பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராகப் போட்டியிட்டு மமூனா ஆசுமி பாக்கித்தானின் தேசிய சட்டமன்றத்திற்குத் தேர்ந்தெடுக்கப்பட்டார்.

2008ஆம் ஆண்டு பாக்கித்தான் பொதுத் தேர்தலில் பஞ்சாபிலிருந்து பெண்களுக்கு ஒதுக்கப்பட்ட இடத்தில் பாக்கித்தான் முஸ்லீம் லீக் வேட்பாளராக பாக்கித்தானின் தேசிய சட்டமன்றத்திற்கு மீண்டும் தேர்ந்தெடுக்கப்பட்டார். பாக்கித்தான் தெஹ்ரீக்-எ-இன்சாப் கட்சியில் சேர்ந்த பிறகு 2012-ல் இவர் தனது தேசிய சட்டமன்ற உறுப்பினர் பதவியிலிருந்து விலகினார்.

தனிப்பட்ட வாழ்க்கை
------------------

மமூனா ஆசுமி அரசியல்வாதியும் முன்னாள் மத்திய அமைச்சருமான ஜாவேத் ஆசுமிக்கு மகளாகப் பிறந்தவர் ஆவார்.

மேற்கோள்கள்
-----------

1. ↑  Report, Bureau (25 December 2003). "HYDERABAD: Struggle to end army's role in politics urged". *DAWN.COM*.. பார்த்த நாள்: 9 December 2017.
2. ↑  "Triangular battle for Multan district seats". *DAWN.COM*. 7 October 2002.. பார்த்த நாள்: 9 December 2017.
3. 1 2 3  Reporter, The Newspaper's Staff (5 January 2012). "Resignation of six MNAs accepted". *DAWN.COM*.. பார்த்த நாள்: 9 December 2017.
4. ↑  Wasim, Amir (16 March 2008). "60pc new faces to enter NA". *DAWN.COM*.. பார்த்த நாள்: 9 December 2017.
5. ↑  Asghar, Raja (30 December 2011). "Javed Hashmi's 'double blow' in NA". *DAWN.COM*.. பார்த்த நாள்: 9 December 2017.
**சார்லஸ் மீட் ஐயர்** (1792- 1873) இந்தியாவில் மிஷனரிப் பணி செய்த ஒரு கிறித்தவ போதகர். 1792 ஆம் ஆண்டு அக்டோபர் மாதம் 1 ஆம் நாள் பிரிஸ்டல் (Bristol) என்னுமிடத்தில் பிறந்தார். 1818 ஆம் ஆண்டு லண்டன் மிஷனெரி சங்கத்தின் அருட்பணியாளராக தென் திருவிதாங்கூரிலுள்ள நாகர்கோவிலுக்கு வந்தார்.

மேலாடைப் போராட்டம்
------------------

சீர்திருத்தக் கிறித்தவ சமயத் தொண்டரான மீட் கிறித்தவ பெண்கள் தங்கள் மார்பகங்களை மறைக்க வேண்டும் என்று அறிவுறுத்தினார். இவரது அறிவுரையை ஏற்றுக்கொண்ட கிறித்தவ பெண்கள் தங்கள் மார்பகங்களை மறைக்க மேலாடையை பயன்படுத்தினர். இதை எதிர்த்த மேல் சாதியினர் கீழ் சாதி பெண்கள் மார்பகங்களை மறைக்க கூடாது எனக் கலவரம் செய்தனர். 1822 ஆம் ஆண்டு மே மாதம் கல்குளம் மற்றும் இரணியல் பகுதிகளில் பிரச்சனைகள் உருவாயின. சார்லஸ் மீட் ஆங்கிலேய தளபதி கார்னல் நேவால் என்பவருக்கு இச் சம்பவங்களைப் பற்றி கடிதம் எழுதினார். இதன் பயனாக ஆங்கிலேய தளபதி கார்னல் நேவால் பத்மநாபபுரம் நீதிமன்ற விசாரணைக்கு உத்தரவிட்டார். 1823 ஆம் ஆண்டு வெளியிடப்பட்ட நீதிமன்ற உத்தரவுப்படி சீர்திருத்தக் கிறித்தவ பெண்கள் மட்டும் குப்பாயம் என்ற மேலாடையை அணியலாம் என்று தீர்ப்பளிக்கப்பட்டது. ஆனால் 1829 ஆம் ஆண்டு மேலாடை அணிய உரிமை மறுக்கப்பட்டது. சார்லஸ் மீட் கீழ் சாதியினரைத் திரட்டி அவர்கள் மேலாடை அணிய சட்டம் இயற்றப்பட வேண்டுமென போராட்டங்கள் நடத்தினார். மேலாடைக் கலகம் என அழைக்கப்படும் இந்த போராட்டங்களின் வழியாக 1859 ஆம் ஆண்டு கிறித்தவப் பெண்களுக்கு மேலாடை அணிய நிரந்தரமான உரிமை கிட்டியது. இவர் 1873 ஆம் ஆண்டு ஜனவரி 19 ஆம் நாள் மரணமடைந்தார்.
**கோரம்** (*Quorum*) சட்டப்படியான ஒரு நிறுவனத்தின் பொதுக்குழு அல்லது நிர்வாகக் குழு கூட்டங்களில், குழுவின் மொத்த உறுப்பினர்களில் ஒரு குறிப்பிட்ட விழுக்காட்டினர் கலந்து கொள்வதை, சட்டப்படி அல்லது அரசாணையின்படி அல்லது அந்நிறுவனத்தின் துணை விதிகளில் கூறப்பட்டிருக்கும்.

குறிப்பிட்ட தொகை உறுப்பினர்கள் கலந்து கொள்ளாத கூட்டத்தை, உடனடியாகக் கூட்டத் தலைவர் வேறு கிழமைக்கு ஒத்தி வைக்க வேண்டும். கோரம் இல்லாத கூட்டத்தில் தீர்மானங்களைக் குறித்து பேசலாம், விவாதிக்கலாம்; ஆனால் தீர்மானங்கள் நிறைவேற்றினால், அது சட்டப்படி செல்லுபடியாகாது.

எடுத்துக்காட்டாக தமிழக கிராம ஊராட்சிகள் நடத்தும் கிராம சபைக் கூட்டங்களில், கிராம ஊராட்சியின் மொத்த வாக்காளர்களில் 10% அல்லது கிராம ஊராட்சியின் மக்கள் தொகைக்கு ஏற்ப குறிப்பிட்ட எண்ணிக்கை கொண்ட வாக்காளர்கள் கலந்து கொண்டிருப்பதை ஆங்கிலத்தில் கோரம் எனப்படும்.

கூட்டத்தில் கோரம் உள்ளதா அல்லது இல்லையா என்பதைத் தீர்மானிக்கும் நபர் கூட்டத் தலைவர் ஆவார்.

மேற்கோள்கள்
-----------

1. ↑  "Procedures Used in Meetings: Quorum of Members". Internet Band Boosters International. 9 ஜூன் 2016 அன்று மூலம் பரணிடப்பட்டது. 9 June 2016 அன்று பார்க்கப்பட்டது.
2. ↑  "Quorum Definition:". Duhaime.org. 7 ஏப்ரல் 2016 அன்று மூலம் பரணிடப்பட்டது. 9 June 2016 அன்று பார்க்கப்பட்டது.
3. ↑  C. Allan Jennings. "Robert's Rules for Defining a Quorum". *For Dummies*. John Wiley & Sons. 9 June 2016 அன்று பார்க்கப்பட்டது.
4. ↑  Gram Panchayat
5. ↑  "Henry M. Robert (1837–1923). Robert's Rules of Order Revised. 1915. 64 A Quorum". Bartleby.com. 9 June 2016 அன்று பார்க்கப்பட்டது.
**மயானக் கொள்ளை** திருவிழா சிவராத்திரியை அடுத்த மாசி மாத அமாவாசையன்று தமிழகத்திலுள்ள அங்காள பரமேசுவரி ஆலயங்களில் கொண்டாடப்படுகின்றது. இவற்றில் மேல்மலையனூர் கோவிலில் கொண்டாடப்படும் மயானக் கொள்ளை முதன்மையானதாகும். மீனவர்கள் வணங்கும் தெய்வமாக அங்காள பரமேசுவரி அம்மன் விளங்குவதால் இக்கொண்டாட்டங்கள் முதன்மையாக மீனவ சமுதாயங்களில் பரவலாகக் கொண்டாடப்படுகின்றது.

பழங்கதை வரலாறு
--------------

துவக்கத்தில் படைப்புக் கடவுள் நான்முகனுக்கு ஐந்து தலைகள் இருந்தன. பார்வதி தேவி, பிரம்மனின் ஐந்து தலையைப் பார்த்து சிவன் என்று நினைத்து வணங்கினார். இதனைக் கண்டு நகைத்ததால் சினம் கொண்ட பார்வதி சிவனிடம் முறையிட, பிரம்மாவின் ஒரு தலையை சிவன் கொய்துவிட்டார். கொய்யப்பட்ட பிரம்மனின் தலை சிவனின் கையில் ஒட்டிக்கொண்டது. அதையே பிச்சைப் பாத்திரமாக ஏந்தி ஈசன் பிச்சையெடுக்கும் நிலை ஏற்பட்டது. போடப்படும் உணவையெல்லாம் கபாலமே விழுங்கிவிட்டதால், உலகுக்கே படியளக்கும் ஈசனுக்கே உணவு கிட்டவில்லை.

இந்த நிலையில், பிரம்மாவின் தலை கொய்யப்பட்டதற்குப் பார்வதியே காரணமெனக் கருதிய சரஸ்வதி தேவி, பார்வதியை "கொடிய உருவத்துடன் நீ இடம் இல்லாமல் அலைந்து புற்றையே வீடாகக் கொண்டு வாழ்வாய்!' எனச் சாபமிட்டாள். அதன்படி பார்வதி பூவுலகில் பல இடங்களுக்குச் சென்று முடிவில் மலையரசுனுக்கு உரிமையான ஒரு நந்தவனத்தில் தவம் இருக்கத் தொடங்கினாள். அங்கு காவலுக்கு இருந்த மீனவக் காவலாளி தடுத்தும் புற்றால் தன்னை மூடிக் கொண்டு அங்காள பரமேஸ்வரியாகக் கோவில் கொண்டாள். மலையரசன் புற்றைக் கலைக்க முற்பட, அவன் தன் ஆற்றலை இழந்தான். இதனால் வந்திருப்பது அம்மையே என அனைவரும் அறிந்தனர். மலையனூர் என அறியப்பட்ட இவ்விடத்தில் இன்றும் மீனவ சமூகத்தினரே சேவை செய்கின்றனர். 

இந்தக் கோவிலிற்குச் சிவன் வர, அங்காள பரமேஸ்வரி சிவன் கையிலிருந்த கபாலத்தில் சுவையான உணவை இட்டாள். எல்லாவற்றையும் கபாலம் விழுங்கிவிட, மகாலட்சுமியின் பரிந்துரைப்படி அம்மன் மூன்றாவது கவளத்தைக் கைதவறியது போலக் கீழே போட்டாள். உணவின் சுவையால் கவரப்பட்ட கபாலம், அதை உண்ண சிவனின் கரத்தைவிட்டு நீங்கி கீழே போனது; பிரம்ம கபாலம் மீண்டும் ஈசனின் கைகளை அடைய முடியாதபடி அதைத் தன் காலால் மிதித்து பூமியில் ஆழ்த்திவிட்டாள். இந்த நாளே மயானக் கொள்ளை திருவிழாவாகக் கொண்டாடப்படுகின்றது.

* மயானத்தில் இருக்கும் அங்காள பரமேஸ்வரிமயானத்தில் இருக்கும் அங்காள பரமேஸ்வரி
* அங்காள பரமேஸ்வரி அங்காள பரமேஸ்வரி
* மயானக்கொள்ளையின் பொழுது காட்டேரி வேடம் மயானக்கொள்ளையின் பொழுது காட்டேரி வேடம்
* கபாலம் ஏந்தி வருதல் கபாலம் ஏந்தி வருதல்

மேற்சான்றுகள்
-------------

1. ↑  "மயானக் கொள்ளை". அறிவோம் ஆன்மீகம். 21 February 2012. 22 பெப்ரவரி 2015 அன்று பார்க்கப்பட்டது.
2. ↑
நைல் நதியின் மேற்குக் கரையில் உள்ள ஒரு மலையின் மேல் இந்த கல்லறை அமைந்துள்ளது.
**ஆகா கானின்** கல்லறை (Mausoleum of Aga Khan ) என்பது 1957 இல் இறந்த மூன்றாம் ஆகாகான் சர் சுல்தான் முகம்மது ஷாவின் கல்லறை ஆகும். கல்லறை எகிப்தின் அஸ்வான் நகரில் நைல் நதிக்கரையில் அமைந்துள்ளது. எகிப்து, முன்னர் இஸ்மாயிலி சியா வம்சத்தின் பாத்திம கலீபகத்தின் அதிகார மையமாக இருந்தது.

கல்லறையின் கட்டுமானம் 1956இல் தொடங்கி 1960இல் முடிந்தது.  ஆகா கானின் மனைவி பேகம் ஓம் அபீபே ஆகா கான், கல்லறை கட்டுமானத்தை ஆரம்பித்தார். இது ஆரம்பத்தில் சுற்றுலாப் பயணிகளை அனுமதித்தது. இருப்பினும், 1997 ஆம் ஆண்டில் கல்லறையின் உட்பகுதி பொதுமக்களுக்கு மூடப்பட்டது. 

ஆகா கானின் கல்லறையில் ஒவ்வொரு நாளும் ஒரு சிவப்பு உரோசா வைக்கப்படுகிறது. இது முதலில் பேகம் ஓம் ஆபீபே ஆகா கானால் தொடங்கப்பட்டது.

தளம்
----

கல்லறையானது நைல் நதியின் மேற்குக் கரையில் ஒரு மலையின் மேல் மூன்றாம் ஆகா கானின் மனைவி பேகம் ஓம் அபீபே ஆகா கானின் மாளிகையையும், இளவரசர் சத்ருதீன் ஆகா கானின் மாளிகையையும் பார்த்தபடி அமைந்துள்ளது. இந்த மாளிகையை எகிப்திய கட்டிடக் கலைஞர் அசான் பாத்தி என்பவர் வடிவமைத்தார். இது மூன்றாம் ஆகா கானின் குளிர்கால இல்லமாக இருந்தது.

மூன்றாம் ஆகா கானின் அடக்கம்
---------------------------

மூன்றாம் ஆகா கான் இறந்து இரண்டு ஆண்டுகளுக்குப் பிறகு பிப்ரவரி 20, 1959 அன்று இந்தக் கல்லறையில் மீண்டும் அடக்கம் செய்யப்பட்டார். இவரது உடல் முதலில் சுவிட்சர்லாந்தில் அடக்கம் செய்யப்பட்டது.  இந்த நிகழ்ச்சியில் நான்காம் ஆகா கான், பேகம் ஓம் அபீபே ஆகா கான் ஆகியோருடன் 2,000க்கும் மேற்பட்ட விருந்தினர்களும் கலந்து கொண்டனர்.  பேகம் ஓம் அபீபே ஆகா கான் 2000ஆம் ஆண்டில் காலமானதையடுத்து தனது கணவரின் கல்லறைக்கு அருகேயே அடக்கம் செய்யப்பட்டார்.

புகைப்படங்கள்
-------------

* ஆகா கானின் கல்லறை - அஸ்வான், எகிப்து.ஆகா கானின் கல்லறை - அஸ்வான், எகிப்து.
* நைல் நதியில் ஆகா கானின் கல்லறை.நைல் நதியில் ஆகா கானின் கல்லறை.
* ஆகா கானின் கல்லறை, மற்றொரு பார்வை.ஆகா கானின் கல்லறை, மற்றொரு பார்வை.

இதையும் காண்க
-------------

* பாத்திம கலீபகம்

மேற்கோள்கள்
-----------

1. ↑   *Farid Shafie*.
2. ↑  "Aga Khan Mausoleum (Tomb of Muhammad Shah Aga Khan)". *www.viator.com* (ஆங்கிலம்). 2020-11-09 அன்று பார்க்கப்பட்டது.
3. ↑  "Aswan Landmarks and Monuments: Aswan, Egypt". *www.aswan.world-guides.com* (ஆங்கிலம்). 2018-02-24 அன்று பார்க்கப்பட்டது.
4. 1 2  "Prince Sadruddin Aga Khan House". *Archnet*. 2020-12-05 அன்று பார்க்கப்பட்டது.
5. ↑   *Aswan, Philae, Abu Simbel: 150 colour illustrations*.
6. 1 2  "AGA KHAN III REBURIED: Ismailis Gather for Rites at Mausoleum on the Nile". *The New York Times*. 1959.
7. 1 2  Vickers, Hugo (2000). "Obituary: The Begum Aga Khan". *The Independent*.

நான்காம் ஆகா கான்
**நாரை விடு தூது** என்பது தமிழ் இலக்கியச் சுவை மிகுந்த பல்சுவைப் பாடல்களுள் ஒன்று.

நூலாசிரியர்
-----------

நாரை விடு தூது என்ற இந்நூலின் ஆசிரியர் சத்திமுத்தப் புலவர். இவர் சத்திமுத்தம் என்னும் ஊரில் வாழ்ந்த காரணத்தினால் சத்திமுத்தப்புலவர் என்று அழைக்கப்பட்டுள்ளார். இவரின் இயற்பெயர் என்னவென்று அறியப்படவில்லை. சத்திமுத்தம் என்பது கும்பகோணம் அருகிலுள்ள தலமாகும். உமையம்மை இறைவனை வழிபட்டுத் தழுவி முத்தமிட்ட காரணத்தால் சத்திமுத்தம் என்ற பெயர் வழங்கப்படுகிறது என்பர்.

பாடல்
-----

நாராய் நாராய் செங்கால் நாராய்

பழம்படு பனையின் கிழங்கு பிளந்தன்ன

பவளக் கூர்வாய்ச் செங்கால் நாராய்

நீயுநின் மனைவியும் தென்றிசைக் குமரியாடி

வடதிசைக் கேகுவீ ராயின்

எம்மூர்ச் சத்திமுத்த வாவியுள் தங்கி

நனைசுவர்க் கூரைக் கனைகுரற் பல்லி

பாடுபார்த் திருக்குமென் மனைவியைக் கண்டு

எங்கோன் மாறன் வழுதி கூடலில்

ஆடை யின்றி வாடையின் மெலிந்து

கையது கொண்டு மெய்யது பொத்திக்

காலது கொண்டு மேலது தழீஇப்

பேழையுள் இருக்கும் பாம்பென உயிர்க்கும்

ஏழை யாளனைக் கண்டனம் எனுமே

விளக்கம்
--------

**நாரை** என்பது ஒரு நீர் வாழ் பறவை ஆகும். 

  

அதன் கால் செம்மை நிறத்தில் இருப்பதால் *செங்கால் நாரை* என்கிறார் புலவர். நாரையின் வாயான அலகைப் பற்றிக் கூறும் போது அதன் வடிவத்தை நோக்கி **பிளந்த பனங்கிழங்கு** என்ற உவமையைக் கையாள்கிறார். பல்லி ஒலி கேட்டு சகுனம் பார்க்கும் வழக்கம் இருந்ததனைப் இப்பாடல் மூலம் அறிய முடிகிறது. நனை சுவர்க் கூரை என்பதால் புலவரின் ஏழ்மை நிலை விளங்குகிறது. வாடைக் காற்றில் ஆடையின்றி வாடும் புலவருக்கு உவமையாகப் **பெட்டிக்குள் சுருண்டு இருக்கும் பாம்பு** கூறப்பட்டிருக்கிறது.

மையக்கருத்து
------------

வறுமையில் உள்ள புலவர், அவரது நிலையைத் தன் மனைவிக்குக் கூற நாரையைத் தூதாக அனுப்புகிறார்.

மேற்கோள்
--------

1. ↑  பு.மா. ஜெயசெந்தில்நாதன் எம்.ஏ. "திருமுறைத்தலங்கள்". pp. 465, 466. 30 சூன் 2017 அன்று பார்க்கப்பட்டது.
2. ↑   *ஏழாம் வகுப்பு,தமிழ்*. செய்யுள்: தமிழ் நாடு பாடநூல் கழகம். 2007. பக். 46,47.
ரோசாத் தோட்டம்
**சாகீர் உசேன் ரோசாத் தோட்டம்** *(Zakir Hussain Rose Garden)* என்பது இந்தியாவின் சண்டிகார் மாநிலத்தில் முப்பது ஏக்கர் பரப்பளவில் (1,20,000 மீ 2) அமைந்துள்ள ஒரு தாவரவியல் பூங்காவாகும். முன்னாள் குடியரசுத் தலைவர் சாகீர் உசேனின் பெயரிடப்பட்டுள்ள இப்பூங்காவில் 1600 வகையான 50,000 ரோசாச் செடிகள் உள்ளன. சண்டிகார் மாநிலத்தின் முதன்மை ஆணையர் டாக்டர் மொகிந்தர் சிங் ரந்தவா அவர்களின் வழிகாட்டுதலுடன் 1967 ஆம் ஆண்டில் அமைக்கப்பட்ட இப்பூங்கா ஆசியாவின் மிகப்பெரிய பூங்கா என்ற பெயரைப் பெற்றது.. இப்பூங்காவில் ரோசாக்கள் மட்டுமின்றி மருத்துவக் குணமிக்க மரங்களும் காணப்படுகின்றன. வில்வம், கற்பூரம், கடுக்காய், தான்றி மற்றும் செம்மயிற்கொன்றை போன்ற மரங்கள் அவற்றில் சிலவாகும். இங்குள்ள ரோசாச் செடிகள் செதுக்கப்பட்ட புல்வெளிகள் மற்றும் மலர்ப் படுக்கைகளில் நடவு செய்யப்பட்டுள்ளன. 

2006 ரோசாத் திருவிழாவில் பரிசு பெற்ற ரோசாப்பூ
பிற நிகழ்ச்சிகள் நடத்துவதற்குரிய ஒரு இடமாக இருப்பதைத் தவிர, சாகீர் ரோசா தோட்டம் பிப்ரவரி அல்லது மார்ச் மாதங்களில் வருடாந்திர ரோசா திருவிழா நடைபெறும் இடமாகவும் இருக்கிறது. இத்திருவிழா சண்டிகரின் மிகப்பெரிய கலாச்சார நிகழ்வு என்று அழைக்கப்படுகிறது.
முக்கியமாக ரோசாப் பூவின் சிறப்புக்கு புகழ் சேர்ப்பதற்காக இத்திருவிழா நடத்தப்படுகிறது. உணவு, பானங்கள், மகிழ்ச்சி சவாரிகள் மற்றும் பல்வேறு இயற்கைப் போட்டிகள் ஆகியவற்றை உள்ளடக்கியது ஆகும். புகைப்படக்கலை, தோட்டம் அமைத்தல், நில அழகு அமைத்தல், பொன்சாய் எனப்படும் தட்டத் தோட்டம், ரோசா இளவரசி மற்றும் ரோசா இளவரசன் போன்ற பலவகையான போட்டிகள் இயற்கைப் போட்டிகளில் உள்ளடங்கும். சுற்றுப்புறத்தில் இருக்கும் நிறுவனங்கள் மற்றும் பொதுமக்கள் இப்போட்டிகளில் பங்கேற்று சிறப்பிக்கின்றனர்.

படவரிசை
-------

2016 மார்ச்

* 
* 
* 
* 

உரோசா திருவிழா - 2017 பெப்ரவரி 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Cultural eventsCultural events
* 
* 
* 
* 
* 

.

மேற்கோள்கள்
-----------

1. ↑  "City of Gardens". Chandigarh City. 2014-09-25 அன்று பார்க்கப்பட்டது.
2. 1 2  "2014 Directory" (PDF). World Federation of Rose Societies. p. 194. 2014-07-14 அன்று மூலம் (PDF) பரணிடப்பட்டது. 2014-09-25 அன்று பார்க்கப்பட்டது.
3. ↑  "Rose Garden". Chandigarh Tourism. 2014-09-25 அன்று பார்க்கப்பட்டது.
4. ↑  "Rose Festival" (PDF). Chandigarh Tourism. p. 2. 2014-09-25 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***சாகீர் உசேன் ரோசாத் தோட்டம்***   
என்பதின் ஊடகங்கள் உள்ளன. 

* Satellite View of Rose Garden
* www.chandigarhcity.com *Gardens of Chandigarh*
* www.chandigarh.co.uk *Rose Garden*
* www.whereincity.com *Gardens of Chandigarh* பரணிடப்பட்டது 2017-07-24 at the வந்தவழி இயந்திரம்
* www.whereincity.com Photo Gallery பரணிடப்பட்டது 2017-11-17 at the வந்தவழி இயந்திரம்
**சாகீர் உசேன்** என்பவர் தென்னிந்தியாவின், தமிழ்நாட்டைச் சேர்ந்த ஒரு பரதநாட்டியக் கலைஞர், சொற்பொழிவாளர், நடன ஆசிரியர் ஆவார். 

சாகிர் உசேன் தமிழ்நாட்டின், தருமபுரி மாவட்டம், துருஞ்சிப்பட்டி என்னும் சிற்றூரைச் சேர்ந்தவர். பிறப்பால் இசுலாமியரான இவரை இவரது பெரியம்மாவான அலுமேலு அப்துல்லாவால் தத்தெடுத்து வளர்க்கபட்டார். அலுமேலு வழியாக வைணவத்தின் அறிமுகத்தையும், ஈடுபாட்டையும் பெற்றார். பரத நாட்டியத்தின் மீது ஆர்வம் கொண்ட இவர் சித்திரா விசுவேசுவரிடம் பரதம் கற்றார். பல கோயில்களிலும், மேடைகளிலும் நூற்றுக்கணக்கான நடன நிகழ்ச்சிகளை நிகழ்த்தியுள்ளார். சென்னை நுங்கம்பாக்கத்தில் வசித்து வரும் இவர், இந்திய அரசின் நல்கையைப் பெற்று வைணவ ஆகமகங்களான வைகானசம், பாஞ்சராத்திரம் ஆகியவற்றில் ஆராய்ச்சிகள் செய்துள்ளார்.

இவர் தமிழ்நாடு அரசின் கலைமாமணி விருது, இந்திய ஒன்றிய அரசின் சமூக நல்லிணக்க விருது போன்றவற்றைப் பெற்றவராவார்.

சர்ச்சைகள்
----------

வைணவத்தின் மீது நம்பிக்கைக் கொண்ட இவர் வைணவக் கோயில்களில் சிறுவயதிலிருந்து வழிபடுவதை வழக்கமாக கொண்டவர். இந்நிலையில் 2021 திசம்பர் 10 அன்று திருவரங்கம் அரங்கநாத சுவாமி கோயிலில் சுவாமி தரிசனம் செய்யச் சென்றவரை தனிநபர் ஒருவர் வழிமறித்து மாற்று சமயத்தவர்கள் கோயிலுக்குள் செலக்கூடாது என்று நெட்டித் தள்ளி வெளியேற்றியது சர்ச்சைக்கு ஆளானது. இது குறித்து சம்பந்தபட்டவர் மீது வழக்கு பதிவு செய்யப்பட்டது.

எதிர்வினைகள்
------------

இது குறித்து டுவிட்டரில் பதிவிட்ட கர்நாடக இசை கலைஞர் *ஸ்ரீரங்கம் அரங்கநாதரை தரிசிக்கச் சென்ற நாட்டியக் கலைஞர் ஜாகீர் உசேன் மோசமாக நடத்தப்பட்டது ஆழமாக பாதிக்கிறது. அந்த நபர் மீது நடவடிக்கை எடுக்கவேண்டும். துலுக்க நாச்சியாருக்கு சிறப்பிடம் தருவதன் மூலமாக சங்கம பக்திக்கு சிறந்த எடுத்துக்காட்டாக இருப்பது ஸ்ரீரங்கம் என்பதை நாம் மறக்கவேண்டாம் என்று* என்று பதிவிட்டார்.

குறிப்புகள்
-----------

1. ↑  "Muslim-ஆக பிறந்தேன்... ஆனால் இப்போது... Zakir Hussain (Bharatanatyam Dancer) Interview" (ஆங்கிலம்). 2021-12-13 அன்று பார்க்கப்பட்டது.
2. ↑  இளங்கோவன்,தே.தீட்ஷித், நவீன். "நடனக் கலைஞர் `கலைமாமணி' ஜாகீர் உசேன் ஸ்ரீரங்கம் கோயிலிலிருந்து வெளியேற்றப்பட்டாரா?! - பின்னணி என்ன?".. 2021-12-13 அன்று பார்க்கப்பட்டது. External link in `|website=` (உதவி)
3. ↑  "'மாற்று மதத்தினராக இருந்தாலும் நம்பிக்கை கொண்டவர்கள் வரலாம்' - ஸ்ரீரங்கம் கோயில் நிர்வாகம்". *BBC News தமிழ்*. 2021-12-13 அன்று பார்க்கப்பட்டது.
4. ↑  "நாட்டிய கலைஞர் ஜாகீர் உசேன் ஸ்ரீரங்கம் கோயிலில் இருந்து துரத்தப்பட்டாரா? நடந்தது என்ன?". *BBC News தமிழ்*. 2021-12-13 அன்று பார்க்கப்பட்டது.
**ஆகத்து 2021 பலுசிசுதான் தாக்குதல்** (*August 2021 Balochistan attacks*) ஆகத்து மாதம் 26 ஆம் தேதி பாக்கித்தான் நாட்டின் சியாரத்து மற்றும் பஞ்ச்கூர் மாவட்டங்களில் நிகழ்ந்தது. பலூச்சு கிளர்ச்சியாளர்கள் நடத்திய இத்தாக்குதலில் நான்கு பாதுகாப்புப் படையினர் கொல்லப்பட்டனர். மேலும் 6 பேர் காயமடைந்தனர்.

சியாரத் குண்டு வெடிப்பு
-----------------------

மங்கி அணையில் பணிபுரியும் நான்கு தொழிலாளர்கள் கடத்தப்பட்டதாக பலுசிசுத்தான் நகரில் சட்டம் ஒழுங்கைக் காப்பாற்றுகின்ற லெவிசு படைக்கு தகவல்கள் கிடைத்தன. தொழிலாளர்களை மீட்க லெவிசு படையின் ஒரு குழு தேடுதல் நடவடிக்கையைத் தொடங்கியது. இருப்பினும் கடத்தல்காரர்களின் வாகனத்தைத் துரத்திச் சென்றபோது ஒரு லெவிசு அதிகாரி கண்ணிவெடியால் தாக்கப்பட்டார். குண்டுவெடிப்பில் மூன்று லெவிசு வீரர்கள் கொல்லப்பட்டனர் வாகனத்தில் இருந்த மூன்று பேர் காயமடைந்தனர். கடத்தல்காரர்கள் இரண்டு தொழிலாளர்களை லெவிசு படையினர் துரத்தத் தொடங்கியபோது விடுவித்தனர்.

### எதிர்ப்புகள்

லெவிசு தியாகிகளின் வாரிசுகள், சியாரத்து, அர்னாய், சஞ்சாவி மக்கள், பல்வேறு அரசியல் கட்சிகள் மற்றும் பழங்குடியினர்கள் ஒன்றாகச் சேர்ந்து இறந்த உடல்களை குச் மோர், சியாரத்து, குவெட்டா அருகே உள்ள பிரதான நெடுஞ்சாலையில் வைத்து அனைத்து வகையான போக்குவரத்தினையும் நிறுத்தும் வகையில் நெடுஞ்சாலையை மூடினர். வடக்கு பலுசிசுதானின் முக்கிய தேசிய நெடுஞ்சாலையில் போக்குவரத்து பல மணி நேரம் நிறுத்தப்பட்டது. நீதித்துறை ஆணையம் அமைக்கும் வரை உடல்களை புதைக்க முடியாது என்று போராட்டக்காரர்கள் கூறினர்.  குவெட்டா நகரத்திலிருந்து சியாரத்து, சஞ்சாவி, தாக்கி, கோக்லு, அரனாய், சாராக், உலோராலாய் பகுதிகளுக்குப் பயணித்தவர்கள் குறிப்பாக பெண்கள், குழந்தைகள், முதியோர், ஊனமுற்றோர் கடுமையான சிரமங்களை எதிர்கொண்டனர். 

கடையடைப்பு போராட்டங்கள் சியாரத்து, முசுலீம் பாக், கனோயாய், கிலா சைஃபுல்லா, சோப் மற்றும் லோரலாய் பகுதிகளில் நடைபெற்றது. கடைகள் மற்றும் சந்தைகள் மூடப்பட்டிருந்தன.

பஞ்ச்கூர் தாக்குதல்
-------------------

பாக்கித்தான் எல்லைக்காவல் படைவீரர் ஒருவர் பஞ்ச்கூர் தாக்குதலில் கொல்லப்பட்டார். ஒம்மாவட்டத்தின் குவார்கு பகுதியில் மூன்று பேர் காயமடைந்தனர். எல்லைப் பாதுகாப்பு வீரர்களின் வாகனம் இப்பகுதியின் வழியாக செல்லும் போது அடையாளம் தெரியாத நபர்களால் சுடப்பட்டு இங்கு தாக்குதல் நிகழ்ந்தது. காயமடைந்தவர்கள் பஞ்ச்கூர் மாவட்ட மருத்துவமனைக்கு மாற்றப்பட்டனர்.

மேற்கோள்கள்
-----------

1. ↑  "Four personnel martyred in two Balochistan blasts". 26 August 2021.
2. ↑  "3 Levies personnel martyred in landmine blast in Balochistan's Ziarat". 26 August 2021.
3. ↑  "ترهغې خپل مړي نه ښخوؤ چې ایف سي له سېمې نه وي وتلي،د زیارت پرلت کوونکي وایي".
4. ↑  "شہدائے زیارت کے ورثاء کا دھرنا، ملوث افراد کی گرفتاری تک لاشوں کی تدفین سے انکار".
5. ↑  "شہید لیویز اہلکاروں کے لواحقین اور قبائلیوں کا زیارت کراس پر دھرنا". *urdu.geo.tv*.
6. ↑  "Four security men martyred in Ziarat, Panjgur bomb attacks". 27 August 2021.
7. ↑  "پنجگور میں پاکستانی فوج پر حملے، جانی اور مالی نقصانات". August 26, 2021.
சங்ககாலத்தில் முறையீடுகள் அரசனிடம் மட்டுமல்லாமல் ஊர்மன்றங்களுக்கும் கொண்டுசெல்லப்பட்டன. அரசனோ, மன்றத்தாரோ தீர்ப்பு வழங்குமிடம் அவையம் எனப்பட்டது. ஊர்த்தலைவர்கள் ஒன்றுகூடித் தீர்ப்பு வழங்குமிடம் பொதியில் எனப்பட்டது. 

  

பெண்ணைக் கெடுத்தவனுக்குத் தண்டணையாக அவன் தலையில் கொதிக்கும் சுண்ணாம்பு-நீறு கொட்டிக் கள்ளூர் அவையத்தார் வேதனைப்படுத்தியிருக்கிறார்கள். 

அடுத்தவன் கொல்லையில் மாடு மேய்ந்த குற்றத்திற்காக மாட்டுக்காரனின் கண்ணைத் தோண்டியிருக்கிறார்கள். கண் தோண்டப்பட்டவன் அன்னி மிஞிலி என்னும் பெண்மணியின் தந்தை. தீர்ப்பளித்துத் தண்டணை வழங்கியவர்கள் ஊர்முது கோசர். 

அரசனின் காவல்மரத்து மாம்பழத்தை உண்ட குற்றத்துக்காக உண்ட பெண்ணின் உயிரைப் பறித்த மன்னனைப் பெண்கொலை புரிந்த நன்னன் என்று பழித்திருக்கிறார்கள்.

ஆராயாமல் கோவலனைக் கொன்ற குற்றத்திற்காக நெடுஞ்செழியன் கொலைக்குக் கொலை என்று தன்னைத்தானே மாய்த்துக்கொண்டிருக்கிறான். 

காவல் பணியின்போது கதவைத் தட்டிய குற்றத்திற்காகப் பொற்கைப்பாண்டியன் தன் கையைத் தானே வெட்டிக்கொண்டிருக்கிறான். உலாச் சென்ற தேர்க்காலில் கன்று விழுந்து மடிந்தது என்பதற்காக உயிருக்கு உயிர் என்ற முறையில் தன்மகன்மேல் தன் தேரை ஏற்றி மனு திருவாரூரில் கொன்றிருக்கிறான். 

புறாவுக்கு அடைக்கலம் தந்த சிபி தன் உடலின் தசையை அறுத்துக் கழுகுக்கு இரையாகத் தந்திருக்கிறான். 

அரசன் இளையவன் ஆயிற்றே எவ்வாறு தீர்ப்பு வழங்குவானோ என்று கவலைப்பட்டபோது முதியவன்போல் நரைமுடியுடன் தோன்றிக் கரிகாலன் நல்ல-தீர்ப்பு வழங்கியிருக்கிறான். 

தன் அவையத்துத் திறனில்லாத ஒருவனை நாட்டி மெலிகோல் செய்வது தனக்கு இழுக்கு என்று பாண்டியன் கருதியிருக்கிறான். 

உறையூர் அறம் துஞ்சும் உறந்தை என்னும் சிறப்பினைப் பெற்றிருந்தது.

சான்று மேற்கோள்
---------------

1. ↑  பரணர் - குறுந்தொகை 292
2. ↑  உரைமுடிவு காணான் இளமையோன் என்ற
நரைமுது மக்கள் உவப்ப - நரைமுடித்துச்
சொல்லால் முறைசெய்தான் சோழன் குலவிச்சை
கல்லாமல் பாகம் படும். - பழமொழி நானூறு - நூல்
3. ↑  ஒல்லையூர் தந்த பூதப்பாண்டியன் - புறநானூறு 71
இந்தியாவில் கைவினைஞர்கள் பயிற்சிக்காக **ஐடிஐ** என்னும் **தொழிற்பயிற்சி நிலையங்கள்** நாடெங்கும் அமைக்கப்பட்டுள்ளன. இந்தியாவில் மொத்தம் 11,964 தொழிற்பயிற்சி நிலையங்கள் இயங்கி வருகின்றன. இதில் அரசு தொழிற்பயிற்சி நிலையங்கள் 2284 ம், தனியார் தொழிற்பயிற்சி நிலையங்கள் 9680 ஆகியவையும் அடங்கும். இவற்றில் ஐந்து நிறுவனங்கள், பார்வையற்றோருக்கான சிறப்பு மையங்கள். இங்கிருந்து, 126 வகைத் தொழில்களில் முறையாகப் பயிற்சி பெற்று, ஆண்டுதோறும், சுமார் 23 லட்சம் பேர் தகுதி வாய்ந்த தொழிலாளர்களாக வெளி வருகின்றனர். இந்தத் தொழிற்பயிற்சி நிலையங்கள் அனைத்தும் இந்திய அரசின் தொழிற்பயிற்சிப் பாடத்திட்டங்களைக் கொண்டுள்ளன. இங்கு அளிக்கப்படும் பயிற்சிகளுக்கான காலம், பயிற்சிக்கு ஏற்ப ஒரு வருடம், இரண்டு வருடங்கள் எனக் கால அளவுகளைக் கொண்டுள்ளது. இந்தப் பயிற்சியின் முடிவில் நடைபெறும் தேர்வுகளுக்கு வினாத்தாள் இந்தியா முழுவதும் ஒரே மாதிரியாக அமைக்கப்படுகின்றன. இத்தேர்வில் தேர்ச்சியடையும் மாணவர்களுக்கு குறிப்பிட்ட பயிற்சியின் பெயரிலான தேசியத் தொழிற்பயிற்சிச் சான்றிதழ்கள் வழங்கப்படுகின்றன.

தொழிற்பயிற்சி நிலைய வகை
-----------------------

இந்திய அரசின் கட்டுப்பாட்டில், மாநில அரசின் நேரடி நிர்வாகத்தில் நடத்தப்படும் தொழிற்பயிற்சி நிலையங்கள், அரசினர் தொழிற்பயிற்சி நிலையங்கள் என்றும், தனியார் அமைப்புகளின் மூலம் நடத்தப்படும் தொழிற்பயிற்சி நிலையங்கள் தனியார் தொழிற்பயிற்சி நிலையங்கள் என்றும் அழைக்கப்படுகின்றன.

தனி தேர்வு வாரியம்
------------------

ஐடிஐ முடித்தவர்களும், அவர்கள் தேர்ந்தெடுத்த பயிற்சி வகையைப் பொறுத்து 10 ஆவது அல்லது 12 ஆம் வகுப்புக்கு இணையான சான்றிதழ்களை அளிக்கப் போவதாக மத்திய அமைச்சர் கூறியுள்ளார். அதன்படி, விரைவில் ஐடிஐ மாணவர்களுக்கு தேர்வு நடத்த, தனி வாரியம் அமைக்கப்படும் என்று நடுவண் அமைச்சர் அறிவித்துள்ளார்.

மேற்கோள்கள்
-----------

1. ↑  "Vocational Training".. 2017-08-13 அன்று மூலம் பரணிடப்பட்டது. 14 ஆகத்து 2017 அன்று பார்க்கப்பட்டது. External link in `|publisher=` (உதவி)
2. ↑  பாஸ்கரன் கிருஷ்ணமூர்த்தி (14 ஆகத்து 2017). "23 லட்சம் இளைஞர்களுக்கு வருகிறது விடியல்". *கட்டுரை*. தி இந்து. 14 ஆகத்து 2017 அன்று பார்க்கப்பட்டது.

இதையும் பார்க்க
---------------

தமிழ்நாட்டிலுள்ள அரசினர் தொழிற்பயிற்சி நிலையங்கள்
**வானமாதேவி** (அங்கிலம்: *Vanamadevi*), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள காட்டுமன்னார்கோயில் வட்டத்தில் இருக்கும் ஓர் ஊராட்சி ஆகும். இதன் பெயரில் மற்றொரு ஊராட்சி கடலூர் அருகில் உள்ளது.

புவியியல்
---------

இவ்வூரின் அமைவிடம் 11°20′32″N 79°30′44″E﻿ / ﻿11.34222°N 79.5121°E﻿ / 11.34222; 79.5121 ஆகும். விக்கிரவாண்டி - கும்பகோணம் - தஞ்சாவூர் தேசிய நெடுஞ்சாலையில் (NH-45C) சேத்தியாத்தோப்புலிருந்து 10 கி.மீ தொலைவில் வானமாதேவி ஊராட்சி உள்ளது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 1769 மக்கள் இங்கு வசிக்கின்றார்கள். இவர்களில் 50.8% ஆண்கள், 49.2% பெண்கள் ஆவார்கள். வானமாதேவி மக்களின் சராசரி கல்வியறிவு 48.2% ஆகும், இதில் ஆண்களின் கல்வியறிவு 59.7%, பெண்களின் கல்வியறிவு 40.2% ஆகும். வானமாதேவி மக்கள் தொகையில் 14% ஆறு வயதுக்குட்பட்டோர் ஆவார்கள்.

போக்குவரத்து
------------

சென்னையிலிருந்து கும்பகோணம் செல்லும் அணைத்து பேருந்துகளும் வானமாதேவி ஊராட்சி வழியாக செல்கிறது. மேலும் கடலூரிலிருந்து வடலூர் வழியாக கும்பகோணம் செல்லும் அணைத்து பேருந்துகளும் இவ்வூராட்சி வழியாக செல்கிறது.

குறிப்புகளும் மேற்கோள்களும்
---------------------------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**கங்கிரினைட்டு** *(Cancrinite)* என்பது Na6Ca2[(CO3)2|Al6Si6O24]•2H2O என்ற வேதியியல் வாய்பாடு கொண்ட ஃபெல்சுபதாய்டல் தொகுதியைச் சேர்ந்த ஒரு கனிமம் ஆகும். சிலிக்காவின் அளவு குறைந்த கார ஃபெல்சுபாரே, ஃபெல்சுபாதாய்டல் தொகுதியாகும். கூட்டு கார்பனேட்டு , சோடியம் சிலிக்கேட்டு மற்றும் அலுமினியம் ஆகியவை இக்கனிமத்தின் உட்கூறுகள் ஆகும். மஞ்சள் கலந்த பழுப்பு நிறமாகவும், சிவப்பு, பச்சை, வெண்மை மற்றும் நிறமற்றவையாகவும் கங்கிரினைட்டு கனிமம் காணப்படுகிறது. இக்கனிமத்தின் பிளவுகள் முத்துப் போன்ற மிளிர்வைக் கொண்டுள்ளன. குறை சங்கு முறிவு கொண்ட , எளிதில் உருகும் தன்மையுடைய இக்கனிமத்தின் கடினத் தன்மை 5-6 மற்றும் ஒப்படர்த்தி 2.45 ஆகும். சிலிக்கேட்டு வகை கனிமங்களுடன் இது இயல்புக்கு மாறாகச் செயல்படுகிறது. ஐதரோ குளோரிக் அமிலத்தில் கரைந்து பசை போன்ற ஊன் சிவப்பு வீழ்படிவைக் கொடுக்கிறது.
அறுகோண அமைப்புடனும், அரிதான படிகங்களின் படிக அமைப்பும், ஒழுங்கான படிகப் பிளவுடனும் இதன் அமைப்பு காணப்படுகிறது.

மேற்கோள்கள்
-----------

1. ↑  Cancrinite on Mindat.org
2. ↑  Cancrinite data on Webmineral
3. ↑  Handbook of Mineralogy
சங்க கால இலக்கியம் என்பது வாழ்ந்த வாழ்க்கையைப் பொருளாய்க் கொண்டதாகும். எனவே இக்காலம் இயற்கை நெறிக்காலம் எனப்படுகிறது.சங்க கால மக்களின் வாழ்க்கையில் காணப்பட்ட போர் ஒழுக்கங்களும், காதல் ஒழுக்கங்களும் சங்க இலக்கியங்களில் பெயர்த்து வைக்கப்பட்டுள்ளன. 

சங்க காலத்தில் வாழ்ந்த தமிழக மக்களின் வாழ்க்கையை நோக்கும்போது அவர்கள் நாகரீகத்தின் ஆரம்பப்படியில் நின்றனர் என்றே கொள்ள வேண்டும் என்பர் சமூகவியல் அறிஞர்கள். சங்க காலம் காட்டிய ஐவகை நிலப்பிரிவுகளும்,அந்நிலங்களின் வாழ்க்கை முறைகளும் இதனை எடுத்துக்காட்டுவதாக அமைகின்றன என்பது அறிஞர்களின் கருத்தாகும்.

குறிஞ்சி முதல் நெய்தல் ஈறாகவுள்ள நிலங்களின் வாழ்க்கை முறையை நோக்கும்போது அவை மனித நாகரீக வளர்ச்சியின் வெவ்வேறு படிமுறைகளைக் காட்டுவதாகவே அமைகின்றன. சங்க இலக்கியங்களைக் கொண்டு பார்க்கும்போது இக்கூற்று பொருந்துகின்றது.

சங்க இலக்கியங்களும் சங்க இலக்கியத்தின் இலக்கண நூலாகிய தொல்காப்பியமும் காட்டும் வாழ்க்கை நெறி 2 வகையாகக் காட்டப்படுகிறது.

* 1. அகத்திணை வாழ்க்கை
* 2. புறத்திணை வாழ்க்கை

மனிதனின் இன்ப வாழ்க்கையை உணர்த்தி நின்ற இலக்கியங்கள் அகத்திணை இலக்கியங்கள் என்றும், தனிமனிதன் சமூகத்தோடு தொடர்புகொண்டு வாழ முயன்ற வாழ்க்கையைக் காட்டுவது புறத்திணை இலக்கியங்கள் என்றும் கூறுகின்றன.
**வானகெஞ்சி**  என்பது விருதுநகர் மாவட்ட தெலுங்கு பேசும் கிராம மக்கள், மழை இன்றி பஞ்சம் ஏற்படின் தங்கள் கிராமங்களில் மழை பொழிய வேண்டி, புரட்டாசி மாதத்தில் நடைபெறும் ஒரு விழா. வானகெஞ்சி எனும் தெலுங்கு சொல்லுக்குத் தமிழில் மழைக்கஞ்சி என்று பொருள்.

விழா நடைமுறை
------------

வானகெஞ்சி விழாவில் பி. ராமசந்திரபுரம் கிராமத்துச் சிறுவர்கள்.
வானகெஞ்சி விழாவில் கிராமத்து மக்கள்.
மழைஇன்றி பஞ்சம் ஏற்படின் கிராமச் சிறுவர்கள் ஒன்றுகூடி வீடுதோறும் 

**வானலேது வர்ஸாலேது வானகெஞ்சி** 
**புல்லலேது புடகலேது புல்லகெஞ்சி** 
என தெலுங்கு மொழியில் கூவி "மழைக்கஞ்சி" பிச்சை எடுப்பார்கள்.

  

பாத்திரம் நிறைந்த பின் ஊர்ப்பொதுக் குடிதண்ணீர்க் கிணற்றில் நீர் எடுத்து, ஒரு செம்பில் (குவளை) ஊற்றி அதன் வாய்ப் பகுதியிணை, அகலமான இலையினால் மூடி, செம்பைத் தலைகீழாகப் பிடித்துக் கொண்டு, இலை கீழே விழுந்து தண்ணீர் கொட்டும் வரை ஊர் எல்லைப் பகுதி வரை செல்வார்கள். இலை கீழே விழுந்து தண்ணீர் கொட்டிய இடத்தில் அனைவரும் ஒன்றுகூடி பிச்சை எடுத்த "மழைக்கஞ்சியை" சாப்பிடுவர். அதன் பிறகு ஒரு வயதான மூதாட்டியைக் கட்டிப் பிடித்து ஒப்பாரி (அழுகுரல்) வைத்து அழுவார்கள். அதன் பின் மழை பெய்யாததற்கு அவரே காரணம் எனக் கூறி வசைமாரி பொழிந்து மொட்ட விளக்குமாறால் (தேய்ந்த துடைப்பம்) அடித்து விட்டு கலைந்து செல்வார்கள். இந்நிகழ்வுக்குப் பின் மழை விழும் என்பது அங்குள்ள கிராம மக்களின் நம்பிக்கை.
**நாரோடாகினி**(नारोडाकिनि) திபெத்தில் வணங்கப்படும் ஒரு டாகினி ஆவார். இவரது சித்தரிப்பு வஜ்ரயோகினியை ஒத்து காணப்படும். இவரை திபெத்திய மொழியில் *நாரோ கச்சோமா* என அழைக்கப்படுகிறார். பாய்வது போன்ற தோற்றம், கபாலம் ஆகியவற்றை வைத்து நாரோதாக்கினியை எளிதில் கண்டுகொள்ளலாம். இவரது முகம் மேல்நோக்கியவாறு காணப்படுகிறது. மேலும் இவரது வலது கரத்தில் குறுவாள் ஏந்தியவாறு உள்ளார். இவரது உடலியல்புகள் பௌத்த தத்துவங்களின் உருவகமாக கருதப்படுகின்றன. இவரது கரை புரண்டோடும் கூந்தல் பற்றற்ற மனம் எண்ணமில்லா நிலையில் நோக்கி செல்வதை குறிக்கிறது. இவரது மகுடத்தில் உள்ள ஐந்து மண்டை ஓடுகளும் தன்னலத்தில் ஐந்து கூறுகளை புத்தத்தின் ஐந்து விவேகங்களாக உருமாற்றுவதையும் மாலையாக அணியப்பட்டுள்ள 50 தலைகள் மொழியிலும் எண்ணத்திலும் தூய்மையை மேற்கொள்ளவேண்டிய 50 கூறுகளை குறிக்கிறது. இவருடைய எலும்பு அணிகலன்கள் புத்த நிலைக்கு தேவையான ஆறு பாரமிதங்களில்(முழுமைகள்) ஐந்தை குறிக்கிறது. இவரது உடலே ஆறாவது பாரமிதமாக கருதப்படுகிறது. வலது கரத்தில் கட்வங்கம் காணப்படுகிறது.

இவற்றையும் பார்க்கவும்
----------------------

* சீதாதபத்திரை
* நைராத்மியை
* ஹாரிதி
* சிம்மமுகா
* வஜ்ரயோகினி
* தாரா


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
**சங்க இலக்கியத்தில் செடிகொடி விளக்கம்** என்னும் நூல், பி. எல். சாமி (பி. லூர்துசாமி) என்பவர் எழுதி, 1982 ஆம் ஆண்டு ஆகஸ்ட்டு் மாதம், திருநெல்வேலி தென்னிந்திய சைவசைத்தாந்த நூற்பதிப்புக் கழகத்தால் வெளியிடப்பட்டது. இதன் முதற்பதிப்பு டிசம்பர் மாதம் 1967 ஆம் ஆண்டு வெளியிடப்பட்டது. முதல்பதிப்பின் தலைப்பு *சங்க இலக்கியத்தில் நிலைத்திணை விளக்கம்* என்று இருந்தது. இந்நூலின் ஆசிரியர் சங்க இலக்கியத்தில் செடிகொடிகளைப் பற்றி கூறப்பட்டுள்ள செய்திகளைத் திரட்டி, அவைபற்றிய ஆசிரியரின் தன்னறிவையும், தற்கால மக்களின் நேரடியான அறிவையும், ஆங்கில மற்றும் பிற மொழி நூல்களில் கூறியுள்ள குறிப்புகளையும் ஒப்பிட்டுத் தொகுத்து இந்நூலை ஆகியுள்ளார். செடிகொடிகளின் தோற்றம், இலை, பூ, காய், கனி விதைகள், வாழிடங்கள், நில-நீர்ச் சூழல்கள் பற்றிய அரிய செய்திகள் இந்நூலில் உள்ளன. செடிகொடிகளின் தமிழ்ப்பெயர்களும், அவற்றிற்கான ஆங்கிலப் பெயரும், அறிவியல் வகைப்பாட்டுப் பெயர்களும் தந்துள்ளார். 

இந்நூலில் மொத்தம் 21தலைப்புகளில் உள்பிரிவுகள் உள்ளன. இதுவே தமிழில் செடிகொடிகளைப்பற்றி, சங்க இலக்கியச் செய்திகளையும் தற்கால செடியியல் கருத்துகளையும் சேர்த்துத் தரும் முதல் நூல். இந்நூலில் கடைசி தலைப்பாக தமிழ் இலக்கியங்களில் கூறப்பட்டுள்ள செடி நோய்கள் பற்றியும் இந்நூலாசிரியர் எழுதியுள்ளார்.

இந்நூலில் உள்ள தலைப்புகள்:  

1. சங்க இலக்கியத்தில் செடிநூற் செய்திகள்
2. குறிஞ்சி
3. மருதம்
4. முல்லை, நெய்தல், பாலை
5. காந்தள்
6. பாம்புச் செடி
7. நரந்தம்
8. முருக்கும் கவிரும்
9. கொன்றை
10. பாதிரி
11. புன்னை
12. முசுக்கட்டையும் அடும்பும்
13. இலவும் கோங்கும்
14. இலுப்பை
15. தாழை
16. குருகு, குரவு, குருந்து
17. நெல்லி
18. கருவிளம், கூவிளம்
19. தில்லையும் குல்லையும்
20. தடவும் பிடவும்
21. தமிழ் இலக்கியத்தில் கூறப்பட்டுள்ள செடி நோய்கள்
**கங்கை நதியுடன் ஒரு நடைப்பயணம்** (*A Walk Along the Ganges*) இங்கிலாந்து நாட்டைச் சேர்ந்த டென்னிசன் பெர்விக் 1986 ஆம் ஆண்டு எழுதிய பயணக் குறிப்பு நூலாகும். இந்த புத்தகத்தில், இந்தியப் புனித நதியான கங்கையின் பாதையில் மேற்கொண்ட 2000 மைல் தொலைவு நடைப் பயணம் பற்றி டென்னிசன் கூறுகிறார்.

பின்னணி
-------

நைல் நதியைப் பார்த்துக் கொண்டிருந்தபோது கங்கை ஆற்றின் கரையோரம் நடந்து செல்ல வேண்டும் என்ற எண்ணம் பெர்விக்கிற்கு தோன்றியதாம். இவர் எழுதிய புத்தகத்தின் முன்னுரையில் சிறுவயதிலிருந்தே தனக்கு இந்தியாவுக்கு வந்து இந்தியாவை சுற்றிப் பார்க்க வேண்டும் என்று ஆசைப்பட்டதாக தெரிவித்துள்ளார். இந்த 2000 மைல் நடைப் பயணத்தின் மூலம் இவர் இந்தியாவை ஆராயவும் முயன்றுள்ளார்.

உள்ளடக்கம்
----------

புத்தகம் பல அத்தியாயங்களாகப் பிரிக்கப்பட்டுள்ளது. தனது பயணம் முழுவதும் உதவி செய்தவர்களுக்கு புத்தக முன்னுரையில் நன்றியைத் தெரிவித்துள்ளார். ஆற்றின் பாதை முழுவதையும் எப்படி, எப்போது பயணிக்க வேண்டும் என்ற எண்ணம் அவரது மனதைத் தாக்கியது தொடங்கி அதற்காக இவர் எவ்வாறு தயாரானார் என்பதைப் பற்றியும் புத்தகத்தின் முன்னுரையில் தெரிவித்துள்ளார். பின்னர் புத்தகத்தை பதினான்கு அத்தியாயங்களாகப் பிரித்துள்ளார், இவ்வத்தியாயங்களில் பெர்விக் தன் பயணத்தின் போது சேகரித்த வெவ்வேறு அனுபவங்களை விவரித்துள்ளார்.

மேற்கோள்கள்
-----------

1. ↑  Dennison Berwick (1986). *A Walk Along The Ganges*. Dennison Berwick. பக். Preface. பன்னாட்டுத் தரப்புத்தக எண்:978-0-7137-1968-0. .
2. ↑  "A Walk Alone The Ganges (details)". 2 March 2013 அன்று பார்க்கப்பட்டது.
3. ↑  "Note on the book". 14 November 2012 அன்று மூலம் பரணிடப்பட்டது. 2 March 2013 அன்று பார்க்கப்பட்டது.
காஞ்சிபுரம் நகரின் பெருமைக் கூறும் இலக்கியங்கள், புராணங்கள் பல உள்ளன. சிவஞான சுவாமிகள் காஞ்சிப் புராணம் நூலை அருளியுள்ளார். கச்சாலையார் எழுதிய இந்நூல் பழைய காஞ்சிப் புராணம் எனப்படுகிறது.

நூல் வரலாறு
-----------

இந்நூல் பன்னிரண்டு சருக்கங்களையும், ஆயிரத்து இருநூற்று எழுபத்திரண்டு விருத்தங்களையும் கொண்டுள்ளது. காஞ்சியம் புராணம் எனக் கணபதி காப்பில் காணப்படுவதுடன் *காமாட்சி ஏகம்பவாணர் புராணம்* என்றும் ஏகம்பர் புராணம் என்றும், கம்பர் புராணம் என்றும் இந்நூல் வழங்கப்படுகிறது.

நூலாசிரியர்
-----------

இந்நூலை இயற்றியவர் கச்சாலையார் என்பவர். இவர் கச்சாலை அகளங்கர் என்றும் பூரண லட்சண கச்சாலை போதர் என்றும் அழைக்கப்பெறுகிறார். இவர் காழி வள்ளல் சந்தானத்துச் சோமானன் என்பவரின் சீடராவார். இவர் கச்சிக்கோவை, பாரதம் போன்ற வேறு நூல்களையும் எழுதியுள்ளார்.

பதிப்புகள்
----------

உவேசா பழைய காஞ்சிப் புராணம் எனும் இந்நூலை 1983 இல் முதன் முதலாகப் பதிப்பித்தார். இது பிரெஞ்சு நாட்டு வின்ஸோன் துறையின் மாணாக்கர் பொண்டெனூ என்பார் ஆர்வமுடன் கேட்டுப் பெற்றுப் படித்துத் தந்த ஒரு ஓலைச் சுவடியாகையால் இதைக் *கடல் கடந்த தமிழ்* என்கிறார் உ.வே.சா. ஆளவந்தார் ஆதீனக் கச்சாலையார் இயற்றிய காஞ்சிப் புராணம் எனும் தலைப்பில் இந்நூல் சுவடிப் பதிப்பாக வெளிவந்துள்ளது. நூல் தொடக்கத்தில் சுமார் 81 பக்கங்களில், காஞ்சித் திருத்தலங்களைப்பற்றிய குறிப்புகள் எனும் தலைப்பில் சுமார் 84 தலங்கள் அகர வரிசையில் விளக்கப்பெற்றுள்ளன.

உசாத்துணை
---------

எஸ்.கே.இராமராசன் (பதிப்பாசிரியர்) காஞ்சிப்புராணம் உ.வே.சா நூல் நிலையம்.

1. ↑  அன்னி தாமசு (1995). *எண்பத்து மூன்றில் தமிழ் பகுதி 2*. சென்னை: உலகத்தமிழ் ஆராய்ச்சி நிலையம், நாட்டை.
பார்வையற்றோருக்கு உதவும் வகையில் திருவனந்தபுரத்தை மையமாக இயங்கி வரும் தொண்டுநிறுவனம்  **சக்‌ஷுமதி**. (சமஸ்கிருதத்தில் சக்‌ஷு என்றால் *கண்* , மதி என்றால் *அறிவு* என்று அர்த்தம்).

2011-ம் ஆண்டு தொடங்கப்பட்ட இந்நிறுவனத்திற்கு தலைமை தாங்குபவர் கேரள சாஸ்திர சாகித்திய பரிஷத் (அறிவியல் - இலக்கிய) அமைப்பின் முன்னாள் தலைவர் வீ. கே. தாமோதிரன் ஆவார். 

பார்வையற்றோருக்காக பல்வேறு கருத்தரங்கங்களும் பயிற்சி முகாம்களும் இந்நிறுவனத்தால் நடத்தப்பட்டு வருகிறது. 2013 விஜயதசமி அன்று சக்‌ஷுமதியின் தலைமையில் பார்வையற்ற மாணவர்கள் பிரெயில் முறையில் எழுத்துக்களை படித்து கல்வியைத் தொடங்கினர்.

சேவைகள்
-------

* பார்வையற்றோருக்காக DAISY (Digital Accessible Information System) வடிவில் புத்தகங்கள் வெளியிடுதல்
* பார்வையற்றோருக்காக சர்வதேச நாடுகளில் இருந்து DAISY வடிவிலான புத்தகங்களை வரவழைத்தல்
* DAISY வடிவிலான புத்தகங்கள் மற்றும் கல்விக்கு தேவையான கருவிகளை தயாரிப்பத்ற்கான பயிற்சி அளித்தல்
* பார்வையற்றோருக்கு தொழில் பயிற்சி அளித்தல்.

மேற்கோள்
--------

1. ↑  "பார்வையற்ற குழந்தைகளுக்கு விஜயதசமி அன்று பிரெயில் முறையில் எழுத்து தொடங்க பயிற்சி". 2013-10-16 அன்று மூலம் பரணிடப்பட்டது. 2013-10-16 அன்று பார்க்கப்பட்டது.

வெளி இணைப்புகள்
---------------

* சக்‌ஷுமதியின் இணையதளம் பரணிடப்பட்டது 2013-10-16 at the வந்தவழி இயந்திரம்
* சக்‌ஷுமதி பயிற்சி முகாம் - காணொளி